कुर्मी उत्तर भारत में पूर्वी गंगा के मैदान की एक गैर-कुलीन किसान जाति है। कुर्मी भारत के प्रमुख प्राचीन कृषक जाति के रूप में जाना जाता है।

कुर्मी को कोइरी और यादव के साथ उच्च पिछड़ी जाति के रूप में वर्गीकृत किया गया है|

१९ व २०वी शताब्दि में, गैर-कुलीन निम्न-स्तरीय जातियों में कुर्मी सबसे पहले थे जिन्होंने संस्कृतिकरण (ऊंची जाति के तौर तरीके अपनाने) की प्रक्रिया अपनायी थी।

व्युत्पत्ति
कुर्मी की व्युत्पत्ति के 19वीं सदी के अंत के कई सिद्धांत हैं। जोगेंद्र नाथ भट्टाचार्य (1896) के अनुसार, यह शब्द एक भारतीय जनजातीय भाषा से लिया गया हो सकता है, या एक संस्कृत यौगिक शब्द हो सकता है, "कृषि कर्मी।" गुस्ताव सॉलोमन ओपर्ट (1893) का एक सिद्धांत मानता है कि यह कोमी से व्युत्पन्न, जिसका अर्थ है "हलचलाने वाला"।

इतिहास
कुर्मियों को मुगलों व ब्रिटिश द्वारा उनकी कार्य-नैतिकता, जुताई और खाद, और लिंग-तटस्थ के लिए प्रशंसा प्राप्त होती थी।

अठारहवीं शताब्दी 
उस समय के रिकॉर्ड बताते हैं कि पश्चिमी बिहार के भीतर, कुर्मियों ने सत्तारूढ़ उज्जैनिया राजपूतों के साथ गठबंधन किया था। 1712 में मुगलों के खिलाफ विद्रोह करने पर कुर्मी समुदाय के कई नेताओं ने उज्जैनिया राजा कुंवर धीर के साथ कंधे से कंधा मिलाकर लड़ाई लड़ी थी। उनके विद्रोह में शामिल होने वाले कुर्मी समुदाय के नेताओं में नीमा सीमा रावत और ढाका रावत शामिल थे।18 वीं शताब्दी की शुरुआत में मुगल शासन के लगातार जारी रहने के साथ, भारतीय उपमहाद्वीप के भीतरी इलाकों के निवासी, जिनमें से कई सशस्त्र और खानाबदोश थे, वे अक्सर बसे हुए क्षेत्रों में दिखाई देने लगे और शहरवासियों और कृषकों के साथ मेलजोल करने लगे। 
18 वीं शताब्दी में पश्चिमी और उत्तरी अवध में कुर्मियों को मुस्लिमों के द्वारा काफी सस्ते दाम पे जंगल को साफ़ करके कृषि योग्य जमींन  बनाने का कार्य मिलता था। जब जमींन में अच्छे से पैदावार होने लगती थी तब उस जमींन का किराया ३० से ८० प्रतिशत बढ़ा दिया जाता था।  ब्रिटिश इतिहासकारों के हिसाब से जमींन के किराये बढ़ाये जाने का मुख्य कारण यह था की गाँव की ऊँची जातियों को हल चला पसंद नहीं था ।  ब्रिटिश इतिहासकारों का यह भी मानना है की कुर्मियों की अधिक उत्पादिकता का यह भी कारण था की उनकी खाद  डालने की प्रक्रिया बाकि से बेहतर थी।

बीसवीं सदी 
कुर्मी विशेष रूप से अवधिया कुर्मी समूह, जिनसे बिहार के मुख्यमंत्री नीतीश कुमार संबंधित हैं की पिछड़ी जातियों में व्यावहारिक रूप से वही स्थिति है जो ऊंची जातियों में ब्राह्मणों की है। 1960 और 70 के दशक से, कुर्मियों ने नौकरशाही, शिक्षा, इंजीनियरिंग और स्वास्थ्य में प्रमुख पदों पर काम किया है। वास्तव में, वे 1970 के दशक में जमींदारों की सेना (मिलिशिया) बनाने में भूमि-स्वामी उच्च जातियों में शामिल हो गए। वे 1970 के दशक में पटना जिले के बेलछी में दलितों के नरसंहार में शामिल थे। इंदिरा गांधी ने कुर्मी जमींदारों के क्रोध के खिलाफ दलितों को आश्वस्त करने के लिए हाथी की पीठ पर बेलची की यात्रा की थी, जिससे उन्हें वंचित वर्गों का समर्थन हासिल करने और 1980 में सत्ता में वापस आने में मदद मिली।

1970 और 1990 के दशक के बीच बिहार में कई निजी जाति-आधारित सेनाएँ सामने आईं, जो कि बड़े पैमाने पर जमींदार किसानों से प्रभावित थीं और वामपंथी अतिवादी समूहों के बढ़ते प्रभाव पर प्रतिक्रिया व्यक्त करती थीं।  इनमें से भूमि सेना थी, जिसकी सदस्यता मुख्य रूप से उन युवाओं से ली गई थी जिनकी कुर्मी उत्पत्ति थी।भूमि सेना का पटना क्षेत्र में बहुत डर था और नालंदा, जहानाबाद और गया जिलों में भी उनका प्रभाव था।

इक्कीसवीं सदी 
बिहार में मानव विकास संस्थान द्वारा किए गए सर्वेक्षण से पता चलता है कि कुर्मी (0.45 एकड़) प्रति व्यक्ति सबसे अधिक भूमि मानदंड में भूमिहार (0.56 एकड़) के बाद दूसरा स्थान पर है और प्रति व्यक्ति आय के अंतरगत पिछड़ी जाति वर्ग में कुशवाहा(18,811 रुपये) और कुर्मी(17,835) शीर्ष पर है|

इन्हें भी देखें
 कोइरी

संदर्भ
भारत की मानव जातियाँ